เป็นสิวขึ้นบริเวณหน้าหลังฉีดยาคุมกำเนิดชนิดสามเดือนค่ะเพิ่งฉีดได้สามเดือนสิวขึ้นหนักมากไม่รู้ว่ามาจากยาคุมหรือป่าวค่ะหนูกังวลมากเพราะไม่เคยเป็นเยอะและลามขนาดนี้ไม่รู้จะหายไหมถ้าฉีดไปนานๆจะหายหรือป่าวคะอาการที่เป็นสิวหรือมันอยู่ในช่วงที่ฮอร์โมนปรับตัวอยู่คะ หรือควรเลิกฉีดยาคุมไปเลยคะขอคำปรึกษาหน่อยค่ะกังวลมากเพื่อนก็ถาม
สวัสดีค่ะ ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่ม-เป็นสิวเพิ่มขึ้น-คัดตึงเต้านม-ภาวะกระดูกบางดังนั้นสิวที่เป็นมากขึ้นอาจเป็นผลข้างเคียงจากยาฉีดคุมกำเนิด แต่อย่างไรก็ตามในวัยรุ่นนั้นจะมีสิวขึ้นได้เป็นปกติอยู่แล้วจากการเปลี่ยนแปลงของฮอร์โมนและการอุดตันของรูขุมขนจากไขมันที่เพิ่มขึ้นควรปรึกษาสูตินรีแพทย์ที่ดูแลเกี่ยวกับวิธีการคุมกำเนิดอีกครั้ง หากไม่สบายใจ สามารถปรึกษาแพทย์เพื่อเปลีย่นเป็นวิธีที่อาจทำให้เกิดสิวน้อยกว่า เช่นยาคุมแบบแผงรายเดือนบางชนิดหรือการใช้ถุงยางอนามัยการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้